Utahprêrjehûnen lizze grutskalige koloanjes of ""stêden"" oan (de Amerikaansk-Ingelske oantsjutting dêrfoar is towns), besteande út ûndergrûnske hoalen dy't mei-inoar yn ferbân steane. Sa'n town wurdt bewenne troch alle leden fan in prêrjehûnefamylje. Dêrnjonken meitsje lykwols ek oare bisten gebrûk fan 'e hoalen, wêrûnder ûlen, slangen en oare kjifdieren. Lykas alle prêrjehûnen binne Utahprêrjehûnen tige warber te itensykjen. Op har menu stiet in wiid ferskaat oan gerzen, blommen en sieden, en soms frette se ek wol ynsekten. De wyfkes bringe 3-6 jongen per smeet te wrâld.

Terpmodderje is it struien fan in laach ôfgroeven terpierde oer in stik lân, benammen greiden. It terpmodderjen kaam om 1840 hinne op, al waard der om 1800 al 'hústee-ierde' brûkt besuden Snits om greidlân te ferbetterjen.

Gerhard Mauritz Roentgen seach de grutte mooglikheden fan de stoommasines en pleite foar de ynset fan stoomskippen yn Nederlân. Hy luts yn 1823 it omtinken fan kening Willem I mei syn ynsichten oer it brûken fan stoomskipfeart op de Nederlânske binnenwetters. De kening beneamde him ta 'adviseur foar saken fan wurktúchkunde'. Yn dy funksje teach hy nei Grut-Brittanje, dêr’t hy hinne stjoerd wie om de moderne skipsbou te bestudearjen, no op in geheime missy. Syn rapportaazje yn 1824 wie de ferhandeling Memorie over het nut, dat uit de toepassing van stoomwerktuigen op schepen van oorlog zou kunnen getrokken worden. Yn 1825 waard hy foar syn fertsjinsten beneamd yn de Oarder fan de Nederlânske Liuw.

Likernôch om it jier 1000 kaam de bou fan in stiennen krústsjerke yn romaanske styl ta stân, dy't yn de 13e iuw útboud waard as romaanske halletsjerke. Argeologysk ûndersyk hat útwiisd dat foar dy tiid der in 9e iuwsk sealtsjerkje fan 5 by 10 meter stien hat. Yn de rin fan de 14e iuw waard oan de westlike kant fan de tsjerke in toer boud, dy't in tintedak mei in lantearne en in sipelfoarmige koepel hie. Yn de 15e iuw waard de romaanske tsjerke ferfongen troch in goatysk gebou. It wurk duorre oant likernôch 1500.

Yn de rivier libbet de grutste soart marfal fan de wrâld. De fisk wurdt hiel bot mei útstjerre bedrige, dochs binne der noch hieltyd plakken yn Tailân dêr't nettsjinsteande in ferbod op har fiske wurdt.

Brattahlíð hat noch ruïnes fan de pleats fan Erik de Reade en in stikmannich oare pleatsnen. Ek de (neimakke) kapel fan syn ta it kristendom bekearde wiif (Þjóðhildr) is te besjen.

In natuerkundige (ek wol fysikus) is in wittenskipper dy't him dwaande hâldt mei natuerkunde. Syn wurk wurdt yn ferbân brocht mei de natuer mar hat lykwols mear te krijen mei de net-libbende natuer. De stúdzje fan de libjende natuer heart ta it wurkgebiet fan de biology.

Dover is ferneamd om de wite krytrotsen fan Dover (de white cliffs of Dover). Ek is der in mânsk kastiel (Dover Castle), mei de resten fan in Romeinse fjoertoer út de 4e iuw. Yn de Twadde Wrâldoarloch wie de stêd it mikpunt fan swiere bombardeminten.